বন্যা বিপর্যস্ত পঞ্জাবে ৩০ জনের মৃত্যু, ক্ষতিগ্রস্ত ৩ লক্ষের বেশি মানুষ

ওয়েবডেস্ক- প্রাকৃতিক দুর্যোগে (Natural Disasters) বিপর্যস্ত পঞ্জাব (Punjab)। বন্যায় (Flood) প্রায় ৩০ জন মানুষের প্রাণহানি ঘটেছে। ক্ষতিগ্রস্ত সাড়ে তিন লক্ষের বেশি মানুষ। প্রায় ১,৪০০ গ্রাম প্লাবিত হয়েছে, নিরাপদ আশ্রয়ে সরিয়ে নিয়ে যাওয়া হয়েছে প্রায় ২০,০০০ মানুষকে।

আগামী ৭ সেপ্টেম্বর পর্যন্ত সমস্ত স্কুল-কলেজ বন্ধ (School Collage Closed) থাকবে। পঞ্জাব সরকার (Punjab Government) সমস্ত স্কুল, কলেজ, বিশ্ববিদ্যালয় ৭ সেপ্টেম্বর পর্যন্ত বন্ধ রাখার নির্দেশ দিয়েছে। পঞ্জাবের শিক্ষামন্ত্রী হরজোত সিং বেইনস (Punjab Education Minister Harjot Singh Bains) এই নির্দেশ দিয়েছেন। শিক্ষামন্ত্রী এক বিবৃতি দিয়ে জানান, মুখ্যমন্ত্রী ভগবন্ত সিং মানের নির্দেশ অনুসারে বন্যার পরিস্থিতিতে পঞ্জাবের সমস্ত সরকারি, সরকারি সহায়তা প্রাপ্ত, সরকারি স্বীকৃত স্কুল, কলেজ, বিশ্ববিদ্যালয় ও পলিটেকনিক কলেজ ৭ সেপ্টেম্বর পর্যন্ত বন্ধ রাখা হবে। এর আগে সরকারে তরফে ৩ সেপ্টেম্বর পর্যন্ত স্কুল কলেজে ছুটি ঘোষণা করা হয়েছিল।

হিমাচল প্রদেশ এবং জম্মু ও কাশ্মীরের জলাধার এলাকায় ভারী বৃষ্টিপাতের ফলে শতদ্রু, বিয়াস এবং রাভি নদী এবং মৌসুমী নদীগুলির স্রোতের কারণে পাঞ্জাব ব্যাপক বন্যার মুখোমুখি হচ্ছে। পঞ্জাবে বৃষ্টিপাতের ফলে রাজ্যের বন্যা পরিস্থিতি আরও খারাপ হয়েছে।

আরও পড়ুন- পহেলগাম হামলায় জড়িত! ভয় দেখিয়ে প্রতারণা বৃদ্ধাকে

ক্ষতিগ্রস্ত জেলাগুলির মধ্যে গুরুদাসপুর, মানসা, কপুরথলা, অমৃতসর, ফেরোজপুর, তরণ তারণ ও হোশিয়ারপুর অবস্থা ভয়াবহ আকার নিয়েছে। বন্যায় ১,৪৮,৫৯০ হেক্টর জমির ফসল নষ্ট হয়েছে। ইতিমধ্যেই ক্ষতিগ্রস্ত এলাকাগুলি পরিদর্শন করেছেন রাজ্যের মুখ্যমন্ত্রী ভগবন্ত মান (Chief Minister Bhagwant Mann) এবং রাজ্যপাল গুলাব চন্দ কাটারিয়া। মান কেন্দ্রকে ৬০,০০০ কোটি টাকার বকেয়া মেটানোর দাবি জানিয়েছেন। তাঁর দাবি, “আমি পঞ্জাবের ন্যায্য প্রাপ্য চাইছি, ভিক্ষা নয়।”

উদ্ধারকাজে নেমেছে ২৩টি জাতীয় বিপর্যয় মোকাবিলা বাহিনী। বায়ুসেনা, নৌসেনা কাজ করছে। মোতায়েন করা হয়েছে ৩৫টি হেলিকপ্টার ও ১১৪টি নৌকা। পাশাপাশি ৮১৮টি মেডিক্যাল টিম ক্ষতিগ্রস্তদের স্বাস্থ্য পরিষেবায় নিয়োজিত।

দেখুন আরও খবর-